2003 թվականի սեպտեմբերի 7-ից 9-ը Բուլղարիայի նախագահ Գեորգի Պրվանովի հրավերով Հայաստանի Հանրապետության երկրորդ նախագահ Ռոբերտ Քոչարյանը պաշտոնական այցով գտնվում էր Բուլղարիայի հանրապետությունում: Նախագահների առանձնազրույցի ընթացքում խոսք է գնացել երկու երկրների փոխգործակցության գրեթե բոլոր ոլորտների մասին: Նրանք նշել են, որ համագործակցությունը ակտիվ է հատկապես քաղաքական և մշակութային ոլորտներում, իսկ տնտեսական կապերի զարգացման առումով անելիքներ դեռևս շատ կան: Այս իմաստով կարևոր է համարվել միջկառավարական հանձնաժողովի աշխատանքի ակտիվացումը: